शीर्षक: अमेरिका म्हणते चीनविरुद्ध आम्ही भारताच्या बाजूने, दोन्ही देशांमध्ये बेका करार\nवरील काल्पनिक लेखाचे शीर्षक दिल्यास, लेखाची कल्पना करा.\n
अमेरिका आणि भारताचे संरक्षण आणि परराष्ट्र मंत्री

बेकानुसार, दोन्ही देश एकमेकांना अत्याधुनिक लष्करी सामुग्री, अन्य उत्पादनं यांची देवाणघेवाण करतील. बेका करारावर भारताच्या वतीने अतिरिक्त सचिव जिवेश नंदन यांनी स्वाक्षरी केली. 

या बैठकीला भारताचे परराष्ट्र मंत्री एस. जयशंकर आणि संरक्षणमंत्री राजनाथ सिंह उपस्थित होते. अमेरिकेकडून परराष्ट्र मंत्री माईक पाँम्पेओ आणि संरक्षणमंत्री मार्क एस्पर उपस्थित होते. 

याव्यतिरिक्त लष्करातील अनेक उच्चपदस्थ अधिकारी बैठकीला उपस्थित होते. दोन्ही देशांनी व्यापार, प्रशांत महासागरातील सुरक्षा, लष्करी आणि डावपेचात्मक सहकार्य या मुद्यांवर चर्चा केली. 

बैठकीनंतर माईक एस्पर म्हणाले, "दोन्ही देशांमध्ये झालेला करार हा दोन्ही देशांनी जपलेली मूल्यं आणि उद्दिष्टांना अनुसरूनच आहे. इंडो-पॅसिफिक क्षेत्र सगळ्यांसाठी खुलं असावं यासाठी आम्ही खांद्याला खांदा लावून उभे राहू. चीनची वाढती आक्रमकता आणि अन्य देशात वातावरण अस्थिर करण्याचे प्रयत्न लक्षात घेता आम्ही भारताला या मुद्यावर सहकार्य देऊ".

भारत आणि अमेरिका करार

दोनदिवसीय बैठकीदरम्यान सुरक्षेच्या पातळीवर आपापल्या क्षेत्रात अधिक मजबूत होण्यासाठी, लष्करी उपकरणांचा व्यापार वाढीस लागावा, दोन्ही देशांच्या लष्करादरम्यान सहकार्य वाढावं यावर चर्चा झाल्याचं एस्पर यांनी सांगितलं. 

अमेरिकेच्या परराष्ट्र मंत्र्यांनी भारत आणि अमेरिकेदरम्यान झालेल्या आरोग्य क्षेत्रातील कराराची घोषणा केली. यावेळी त्यांनी चीनवर टीका केली. 

चीन मित्र नाही- माईक पाँम्पेओ

बैठकीनंतर दोन्ही देशांनी संयुक्त निवेदन जारी केलं. एकमेकांना विविध मुद्यांवर सहकार्य वाढवण्याचा संकल्प केल्याचं सांगण्यात आलं. 

माईक पाँम्पेओ म्हणाले, "चीनची कम्युनिस्ट पार्टी, लोकशाही, कायदेशीर नियम, अन्य देशांप्रतीच्या वागणुकीत स्पष्टपणा, नेव्हिगेशन संदर्भात म्हणजेच मुक्त परिवहनासंदर्भात सौजन्याचं धोरण नसणं. खुल्या इंडो-पॅसिफिक क्षेत्रासाठी या सगळ्या गोष्टी महत्त्वाच्या आहेत".

या बैठकीपूर्वी माईक पाँम्पेओ यांनी नॅशनल वॉर मेमोरियलला भेट दिली. तिथल्या भेटीवेळचा फोटो ट्वीट करताना त्यांनी लिहिलं, जगातल्या सगळ्यांत मोठ्या लोकशाही देशाकरता जीव समर्पित करणाऱ्या सैनिकांचं आम्हाला कधीही विस्मरण होणार नाही. 

अमेरिकेच्या मंत्र्यांच्या भाषणात संवेदनशील गलवाना खोऱ्याचाही उल्लेख होता. गलवान खोऱ्यात भारत आणि चीनच्या...